Na temelju članka 33. stavak 13. i 14. Zakona o održivom gospodarenju otpadom („Narodne novine“ broj 94/13, 73/17, 14/19, 98/19) i članka 34. Statuta Općine Viškovo („Službene novine Općine Viškovo“ broj 3/18, 2/20) Općinsko vijeće Općine Viškovo na ---. sjednici održanoj \_\_\_\_\_\_\_\_\_\_\_. 2020. godine donijelo je

**PROGRAM**

**gradnje građevina za gospodarenje komunalnim otpadom za 2021. godinu**

Članak 1.

Ovim Programom gradnje građevina za gospodarenje komunalnim otpadom za 2021. godinuodređuje se gradnja građevina za gospodarenje komunalnim otpadom za područje Općine Viškovo za 2021. godinu.

Program gradnje građevina za gospodarenje komunalnim otpadom za 2021. godinu sadrži opis poslova s procjenom troškova potrebnih za ostvarenje projekata gradnje građevina za gospodarenje otpadom, kao i iskaz financijskih sredstava po razdobljima potrebnih za ostvarenje programa s naznakom izvora financiranja.

Članak 2.

Opis poslova sa procjenom troškova i iskaz financijskih sredstava za ostvarenje ovog programa prikazani su u tablici.

|  |  |  |
| --- | --- | --- |
| Red.br. | Naziv | Iznos u kn |
| **1**. | **Izgradnja sortirnice na lokaciji Mihačeva draga** |  |
| 1.1. | Izvor financiranja: naknada za gradnju građevina za gospodarenje komunalnim otpadom za područje Općine Viškovo za 2021. (udio Općine Viškovo) | 120.000,00  |
| **UKUPNO:** | **120.000,00** |

Članak 3.

Naknada za gradnju građevina za gospodarenje komunalnim otpadom za područje Općine Viškovo za 2021. godinu utvrđuje se po litri pripadajuće zapremine spremnika miješanog komunalnog otpada u mjesečnom iznosu od 0,013 kn/lit za kućanstva i 0,025 kn/lit za pravne osobe i fizičke osobe – obrtnike.

Prava i obveze Komunalnog društva Čistoća d.o.o., Rijeka, Dolac 14, OIB 06531901714 i Općine Viškovo u pogledu obračuna i naplate naknade utvrdit će se posebnim ugovorom.

Članak 4.

Ukupna sredstvakoja se planiraju uložiti za realizaciju Programa gradnje građevina za gospodarenje komunalnim otpadom za 2021. godinu iznose 120.000,00 kni u skladu sa planiranim sredstvima u Proračunu Općine Viškovo za 2021. godinu.

Članak 5.

Ovaj Program gradnje građevina za gospodarenje komunalnim otpadom za 2021. godinu objavit će se u „Službenim novinama Općine Viškovo“, a stupa na snagu 1. siječnja 2021. godine.

#### KLASA 400-09/20-01/15

URBROJ 2170-09-04/04-20

Viškovo, \_\_\_\_\_\_\_\_\_\_. 2020. godine

OPĆINSKO VIJEĆE OPĆINE VIŠKOVO

 Predsjednica Općinskog vijeća:

 Ksenija Žauhar, mag.paed.

**OBRAZLOŽENJE**

**Programa gradnje građevina za gospodarenje komunalnim otpadom za 2021. godinu**

Člankom 33. stavak 13. Zakona o održivom gospodarenju otpadom („Narodne novine“ broj: 94/13, 73/17, 14/19, 98/19) propisano je da predstavničko tijelo jedinice lokalne samouprave može korisniku javne usluge prikupljanja miješanog komunalnog otpada i biorazgradivog komunalnog otpada odrediti obvezu plaćanja namjenske naknade u skladu s programom gradnje građevina za gospodarenje komunalnim otpadom. Stavkom 14. istog članka propisano je da predmetni program sadrži opis poslova s procjenom troškova potrebnih za ostvarenje projekata gradnje građevina za gospodarenje otpadom i iskaz financijskih sredstava po razdobljima potrebnih za ostvarenje programa s naznakom izvora financiranja. Naknada se može odrediti u svrhu financiranja građevina za gospodarenje komunalnim otpadom te predstavlja javno davanje i prihod je proračuna jedinice lokalne samouprave.

Donošenjem Proračuna Općine Viškovo za 2021. godinu u kojem su predviđena i sredstva za gradnju ili koja su u funkciji gradnje građevine za gospodarenje komunalnim otpadom, predlaže se donošenje i Programa gradnje građevina za gospodarenje komunalnim otpadom za 2021. godinu.

 Općinska načelnica:

 Sanja Udović, dipl. oec.